
POTVARKIS
DĖL TERITORIJŲ PLANAVIMO PROCESO INICIJAVIMO, ORGANIZAVIMO BEI PLANAVIMO TIKSLŲ IR SUTARTIES SUDARYMO

2026 m.                         d. Nr. M-
Šiauliai

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos teritorijų planavimo įstatymo 24 straipsnio 5 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9, 10 punktais ir 13.1 papunkčiu, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 244 punktu ir atsižvelgdamas į planavimo iniciatoriaus E. M. 2026 m. spalio 28 d. pateiktą prašymą:
1. P r i t a r i u planavimo iniciatoriaus pateiktam pasiūlymui inicijuoti detaliojo plano rengimą dėl planuojamos teritorijos, apribotos Žygimanto gatve, kitais teritorijų planavimo dokumentais suplanuota teritorija ir gamtos barjeru, Šiaulių rajono savivaldybėje, Šiaulių kaimiškojoje seniūnijoje, Dainų kaime. Planuojama teritorija atitinka kvartalo sąvoką, apibrėžtą Lietuvos Respublikos teritorijų planavimo įstatymo 2 straipsnio 10 punkte. Detaliojo plano rengimą finansuos pareiškėjas (planavimo iniciatorius). 
2. P a v e d u organizuoti detaliojo plano rengimą Šiaulių rajono savivaldybės administracijos direktoriui. Detaliojo plano rengimo planavimo tikslas – žemės sklypo padalinimas ir paskirties keitimas į kitą, nustatant žemės naudojimo būdą į gyvenamosios teritorijos vienbučių ir dvibučių gyvenamųjų pastatų statybos, adresu Dainų k., Šiaulių kaimiškoji sen., Šiaulių r. sav., kurio kad. Nr. 9132/0007:232, inžinerinės infrastruktūros schemos parengimas, inžinerinės infrastruktūros sklypo suformavimas (pagal poreikį), apribojimų ir servitutų nustatymas (pagal poreikį), pagrindinių ir papildomų teritorijos naudojimo reglamentų nustatymas, vadovaujantis Šiaulių rajono savivaldybės teritorijos bendrojo plano keitimo koregavimo planu, patvirtintu Šiaulių rajono savivaldybės tarybos 2025 m. rugsėjo 9 d. sprendimu Nr. T-210 „Dėl Šiaulių rajono savivaldybės teritorijos bendrojo plano keitimo koregavimo patvirtinimo“. 
3. Į p a r e i g o j u, priėmus potvarkį, Šiaulių rajono savivaldybės administracijos direktorių organizuoti teritorijų planavimo inicijavimo sutarties projekto parengimą 1 ir 2 punktuose nurodyto detaliojo plano rengimui ir teisės aktų nustatyta tvarka informuoti planavimo iniciatorių bei užtikrinti teritorijų planavimo proceso procedūrų vykdymą per TPDRIS.
Šis potvarkis gali būti skundžiamas per vieną mėnesį nuo gavimo dienos  Lietuvos administracinių ginčų komisijos Šiaulių apygardos skyriui (Dvaro g. 81, Šiauliai) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų administracinio teismo Šiaulių rūmams (Dvaro g. 80, Šiauliai) Lietuvos Respublikos administracinių bylų teisenos įstatymo nustatyta tvarka.

Savivaldybės meras					Česlovas Greičius

